FSMART ร่วง 23% หลัง ตลท. จับติด “แคชบาลานซ์”- แรงซื้ออิ่มตัว
FSMART ร่วง 23% นักลงทุนเทขายทำกำไรออกมา หลังตลท. จับติด “แคชบาลานซ์” ระดับ 1 พร้อมราคาเข้าเขตซื้อมากเกินไป และพุ่งมากกว่าราคาเป้าหมาย 16 บาท
FSMART ร่วง 23% นักลงทุนเทขายทำกำไรออกมา หลังตลท. จับติด “แคชบาลานซ์” ระดับ 1 พร้อมราคาเข้าเขตซื้อมากเกินไป และพุ่งมากกว่าราคาเป้าหมาย 16 บาท
26 เม.ย. 2565

ผู้สื่อข่าวรายงานว่าวันนี้ 26 เม.ย. 2565 ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 11:43 น. อยู่ที่ระดับ 20.70 บาท ลดลง 6.05 บาท หรือลบไป 22.62% โดยทำจุดสูงสุดที่ 26.50 บาท และทำจุดต่ำสุดที่ 19.90 บาท ด้วยมูลค่าการซื้อขาย 1,150.47 ล้านบาท
 
สำหรับราคาหุ้น FSMART ปรับตัวลงอาจเกิดจากแรงเทขายทำกำไรออกมาหลังจากตลาดหลักทรัพย์แห่งประเทศไทย ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance โดยวันเริ่มต้น 26 เม.ย. 2565 จนไปถึงวันสิ้นสุด 13 พ.ค. 2565
รวมทั้งจะเห็นว่าราคาหุ้นปรับตัวขึ้นไปมากพอสมควร เกินมูลค่าพื้นฐานที่ทางนักวิเคราะห์ประเมินไว้ อย่าง บล.ฟินันเซีย ไซรัส ได้ให้ราคาเป้าหมายปี 2565 ที่ 16 บาท ประกอบกับเป็นช่วงที่ตลาดขาดปัจจัยหนุนใหม่ ทำให้นักลงทุนเทขายหุ้นตัวที่มีกำไรออกมาก่อน